|  |
| --- |
| +\*xfs\*pvs\*Akl\*cvA\*xBj\*uCi\*sli\*oFk\*cvA\*oab\*pBk\*-+\*yqw\*lro\*wst\*kfl\*yni\*sdo\*qyc\*skt\*wto\*fsE\*zew\*-+\*eDs\*lyd\*lyd\*lyd\*lyd\*syr\*xDt\*mkz\*Fly\*bvq\*zfE\*-+\*ftw\*olk\*vqg\*qdA\*vcs\*CBE\*Bgs\*oED\*llc\*mDi\*onA\*-+\*ftA\*njC\*izm\*oyg\*llx\*krB\*azE\*yea\*bFy\*ojD\*uws\*-+\*xjq\*zfE\*Aub\*brb\*bBr\*toz\*giz\*bvq\*zfn\*Cns\*uzq\*- |

|  |
| --- |
|  |



 **REPUBLIKA HRVATSKA**

 **BJELOVARSKO-BILOGORSKA ŽUPANIJA**

 **ŽUPANIJSKA SKUPŠTINA**

 **ODBOR ZA IZBOR I IMENOVANJA**

KLASA: 024-02/23-04/23

URBROJ: 2103-17-24-24

Bjelovar, 12.12.2024.

 Na temelju članka 10. stavka 6. Zakona o savjetima mladih („Narodne novine“ broj 41/14, 83/23), članka 6. Odluke o osnivanju Savjeta mladih Bjelovarsko-bilogorske županije („Županijski glasnik“ broj 10/23) i članka 37. Statuta Bjelovarsko-bilogorske županije („Županijski glasnik“, broj 22/09, 1/13, 7/13, 1/18, 2/20, 5/20, 1/21, 12/23), Odbor za izbor i imenovanja Županijske skupštine Bjelovarsko-bilogorske županije na svojoj 14. sjednici održanoj 12. prosinca 2024. godine donosi

 **IZVJEŠĆE**

 **o provjeri formalnih uvjeta prijavljenih kandidata**

 **za izbor članova Savjeta mladih Bjelovarsko-bilogorske županije**

 Savjet mladih je savjetodavno tijelo Bjelovarsko-bilogorske županije kojemu je cilj promicanje i zagovaranja prava, potreba i interesa mladih u Bjelovarsko-bilogorskoj županiji. Savjet mladih Bjelovarsko-bilogorske županije ima 7 članova, uključujući predsjednika i zamjenika predsjednika, te po jednog predstavnika svakog savjeta mladih jedinica lokalne samouprave na području Bjelovarsko-bilogorske županije. Članovi Savjeta mladih biraju se na razdoblje trajanja mandata predstavničkog tijela koje ih je izabralo, pri čemu im mandat traje do dana stupanja na snagu odluke Vlade Republike Hrvatske o raspisivanju sljedećih redovitih izbora.

 Županijska skupština Bjelovarsko-bilogorske pokrenula je postupak za izbor članova Savjeta mladih Bjelovarsko-bilogorske županije i na svojoj 19. sjednici objavila Javni poziv za isticanje kandidatura za izbor članova Savjeta mladih Bjelovarsko-bilogorske županije (KLASA: 024-02/23-04/23, URBROJ: 2103-17-24-18 od 01. listopada 2024. godine).

 Javni poziv za isticanje kandidata za članove Savjeta mladih Bjelovarsko-bilogorske županije objavljen je na mrežnim stranicama Bjelovarsko-bilogorske županije dana 14. listopada 2024. godine. Rok za podnošenje kandidatura bio je 20 dana od dana objave Javnog poziva. S obzirom da je zadnji dan roka padao u nedjelju, računa se idući radni dan te je rok bio do 04. studenoga 2024. godine.

 U pravovremenom roku zaprimljeno je ukupno 7 prijedloga kandidatura, dok je jedan prijedlog kandidature pristigao izvan roka, a ujedno nije ovlašteni predlagatelj.

Pravovremeno su pristigli sljedeći prijedlozi kandidatura za članove Savjeta mladih:

**Dana 31.10.2024. godine, pristigle su kandidature Mladeži HDZ-a Bjelovarsko-bilogoske županije, te su predloženi sljedeći kandidati:**

1. Leonarda Bobinac,
2. Leonardo Đurđević,
3. Tomislav Karaula,
4. Josip Palaić,
5. Eva Šola,
6. Stipan Trogrlić.

**Dana 04.11.2024. godine, pristigla je kandidatura Hrvatske socijalno-liberalne stranke, te je predložen je sljedeći kandidat:**

1. Ivan Dorian Grgat.

 Dana 11. studenoga 2024. godine zaprimljena je kandidatura od Ekonomske i birotehničke škole Bjelovar, za Mihaela Horvatinovića. Sukladno točki III. Javnog poziva, kandidature za članove Savjeta mladih ističu udruge koje su sukladno statutu ciljano i prema djelatnostima opredijeljene za rad s mladima i za mlade, udruge nacionalnih manjina u Republici Hrvatskoj, učenička vijeća, studentski zborovi, pomladci političkih stranaka, sindikalne ili strukovne organizacije u Republici Hrvatskoj i neformalne skupine mladih. Nadalje, sukladno točki VII. Javnog poziva, rok za isticanje kandidatura, odnosno dostavu prijedloga je 20 (dvadeset) dana od dana objave poziva na mrežnim stranicama Bjelovarsko-bilogorske županije. Javni poziv je objavljen na mrežnim stranicama Bjelovarsko-bilogorske županije dana 14. listopada 2024. godine, te su se kandidature za izbor članova Savjeta mladih Bjelovarsko-bilogorske županije, sukladno točki VII. Javnog poziva, mogle podnijeti do 03. studenoga 2024. godine.

 Uzimajući u obzir sve navedeno, prijedlog za isticanje kandidature za izbor člana Savjeta mladih Bjelovarsko-bilogorske županije Ekonomske i birotehničke škole Bjelovar, za Mihaela Horvatinovića se odbija jer nisu ispunjeni gore navedeni formalni uvjeti Javnog poziva.

 Temeljem navedenog, Odbor za izbor i imenovanja Županijske skupštine Bjelovarsko-bilogorske županije razmatrao je pristigle prijedloge kandidatura i provjerom formalnih uvjeta utvrdio je sljedeće:

 - da je u zakonskom roku od ovlaštenih predlagatelja pristiglo 7 prijedloga kandidatura za članove Savjeta mladih Bjelovarsko-bilogorske županije;

 - svi predloženi kandidati imaju prebivalište na području Bjelovarsko-bilogorske županije te ispunjavaju propisani starosni uvjet od navršenih 15 do 30 godina u trenutku podnošenja kandidature;

 - kandidature sadrže sve potrebne podatke sukladno Javnom pozivu: naziv i sjedište ovlaštenog predlagatelja, potpis i pečat predlagatelja, tražene podatke o kandidatu za članove, te obrazloženje podnesenih prijedloga.

 Člankom 2. stavkom 3. Odluke o osnivanju Savjeta mladih Bjelovarsko-bilogorske županije propisano je da Savjet mladih čini 7 članova, uključujući predsjednika i zamjenika predsjednika, te po jednog predstavnika svakog Savjeta mladih jedinica lokalne samouprave na području Bjelovarsko-bilogorske županije. Temeljem objavljenog Javnog poziva zaprimljeno je propisanih 7 kandidatura članova Savjeta mladih, dok će se članovi Savjeta mladih jedinica lokalne samouprave izabrati naknadno.

 Sukladno utvrđenom, Odbor za izbor i imenovanja Županijske skupštine Bjelovarsko-bilogorske županije utvrđuje Popis važećih kandidatura koji je prilog ovog Izvješća i njegov sastavni dio te se isto dostavlja Županijskoj skupštini i objavljuje na službenim stranicama Bjelovarsko-bilogorske županije.

 Sukladno članku 8. Odluke o osnivanju Savjeta mladih, Županijska skupština na prvoj sjednici nakon objave popisa važećih kandidatura raspravlja o Izvješću o provjeri formalnih uvjeta i s popisa važećih kandidatura za članove Savjeta mladih javnim glasovanjem bira članove Savjeta mladih.

 **PREDSJEDNIK**

 **Odbora za izbor i imenovanja**

 **Dinko Pirak, prof., v.r.**

POPIS VAŽEĆIH KANDIDATURA ZA ČLANOVE

SAVJETA MLADIH BJELOVARSKO-BILOGORSKE ŽUPANIJE

|  |  |  |  |
| --- | --- | --- | --- |
| Rbr. | Ime i prezime kandidata | Datum rođenja | Predlagatelj |
| 1. | Leonarda Bobinac | 31.07.2003. | Mladež HDZ-a Bjelovarsko-bilogorske županije |
| 2. | Leonardo Đurđević | 01.03.1998. | Mladež HDZ-a Bjelovarsko-bilogorske županije |
| 3. | Ivan Dorian Grgat | 26.10.2001. | Hrvatska socijalno-liberalna stranka |
| 4. | Tomislav Karaula | 22.03.1999. | Mladež HDZ-a Bjelovarsko-bilogorske županije |
| 5. | Josip Palaić | 06.01.1999. | Mladež HDZ-a Bjelovarsko-bilogorske županije |
| 6. | Eva Šola | 21.01.2000. | Mladež HDZ-a Bjelovarsko-bilogorske županije |
| 7. | Stipan Trogrlić | 05.04.1997. | Mladež HDZ-a Bjelovarsko-bilogorske županije |